گناھ ءِ لزت ءِ گم –
شائر : اے آر داد
دل رپتگیں مردے ءِ
نہ گوشتگین پشومانی ءِکسہ ءَ، گون منءَ
ھمراھ
برے اے گیابان
برے آدگ
برے دیوان و مجلسے
بلے وت ءَ نہ کنت مانا
بران ے کیپی مجلساں اوں وش نہ بیت
ساز ورنگ ءِ سھتاں اوں گپ نہ کنت
نیکراھ ءِ پہکیں بنجاھاں اوں بہ تب انت –
سرگر ایت ھمے وڈءَ
چوکہ روچ درکپ ایت
ماھ سمبہ ایت
دمانکے ءَ پد
ابیتک بیت
گمیگ بیت
منی او دل منءَ کجا ، کجا برے
اینچو راھ و کشکاں سرجنگ ، روگ
پشومانی ءَ را گیش کنت
گناھ ءِ شاھ کشتگیں گمءَ
گناھ ءِ لزتے نوں دراھ بکنت